text: РЕГЛАМЕНТ (ЕС) № 1160/2014 НА КОМИСИЯТА
  от 30 октомври 2014 година
  за изменение на приложение II към Регламент (ЕО) № 998/2003 на Европейския парламент и на Съвета по отношение на списъка на страни и територии
  (текст от значение за ЕИП)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 998/2003 на Европейския парламент и на Съвета от 26 май 2003 г. относно ветеринарно-санитарните изисквания, които са приложими при движение с нетърговска цел на домашни любимци, и за изменение на Директива 92/65/ЕИО на Съвета (1), и по-специално членове 10 и 19 от него,
  като има предвид, че:
  (1)
  С Регламент (ЕО) № 998/2003 се установяват ветеринарно-санитарните изисквания, приложими при движение с нетърговска цел на домашни любимци, както и правилата, прилагани при проверките на такива движения.
  (2)
  В част В от приложение II към Регламент (ЕО) № 998/2003 се съдържа списък на трети страни и територии, които не са засегнати от бяс, както и на трети страни и територии, по отношение на които рискът от разпространение на бяс в Съюза в резултат на започнали от тях движения с нетърговска цел на домашни любимци се смята за не по-голям от риска, свързан с такива движения между държавите членки.
  (3)
  За да бъде включена в този списък, третата страна трябва да докаже своя статус по отношение на беса, както и че отговаря на някои изисквания, свързани с уведомяването при съмнения за бяс, системата за мониторинг, структурата и организацията на ветеринарните си служби, прилагането на всички регулаторни мерки за превенция и контрол на беса и с разпоредбите за пускане на пазара на ваксини срещу бяс.
  (4)
  Бивша югославска република Македония предостави информация за своя статус по отношение на беса, както и информация за съответствието с изискванията, установени с Регламент (ЕО) № 998/2003. От оценката на тази информация става ясно, че бивша югославска република Македония отговаря на съответните изисквания, установени с посочения регламент, и поради това следва да бъде включена в списъка в част В от приложение II към Регламент (ЕО) № 998/2003.
  (5)
  Поради това Регламент (ЕО) № 998/2003 следва да бъде съответно изменен.
  (6)
  Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
  ПРИЕ НАСТОЯЩИЯ РЕГЛАМЕНТ:
  Член 1
  В част В от приложение II към Регламент (ЕО) № 998/2003 между вписванията за Сейнт Лусия и Монтсерат се вмъква следното вписване:
  „MK … бивша югославска република Македония“
  Член 2
  Настоящият регламент влиза в сила на двадесетия ден след деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 30 октомври 2014 година.